'Neobična debata' u pariškom hotelu - NYT o susretu Segolene Royal i Francoisa Bayroua
Susret pred oko stotinjak novinara bio je 'neobičan događaj' zbog toga što se predsjednička kandidatkinja Socijalističke stranke odluči
Dnevnik New York Times piše o debati predsjedničke kandidatkinje francuskih socijalista Segolene Royal s Francois Bayroum, centrističkim predsjedničkim kandidatom koji je u prvom krugu izbora, prošle nedjelje, osvojio treće mjesto. Segolene Royal treba podršku dobrog dijela od sedam milijuna glasača koji su glasali za Bayroua, ako – za tjedan dana, u drugom krugu glasanja - želi pobijediti Nicholasa Sarkozyja, kandidata umjerene desnice. Susret Royal-Bayrou pred oko stotinjak novinara u jednom pariškom hotelu bio je 'neobičan događaj' – piše newyorški list - zbog toga što je Segolene Royal odlučila da se sastane s političarem kojeg je upravo porazila. Događaj je nazvan 'dijalogom', a ne 'debatom'. Francois Bayrou više je kritizirao Segolan Royal nego što ju je podržao, no glavninu zamjerki ipak je sačuvao za Nicholasa Sarkozyja, za kojeg je rekao da ga 'plaši', zbog svog prijetećeg, autoritarnog stila - piše New York Times. ****** List Houston Chronicle piše o trećoj noći nemira u Estoniji, povodom odluke vlade te zemlje da s najvećeg trga u glavnom gradu Tallinu ukloni spomenik palim vojnicima sovjetske vojske iz drugog svjetskog rata. Preksinoć je u nemirima stradao jedan prosvjednik ruske nacionalnosti, no neredi su sinoć bili manjeg intenziteta, uglavnom u mjestima uz granicu s Rusijom, gdje većinom živi manjinsko, rusko stanovništvo – piše Houston Chronicle. Spomenik je posljednjih 15 godina iritirao estonsku većinu, dok je ruskoj manjini – koja čini oko trećinu ukupnog stanovništva Estonije – bio svojevrstan 'simbol otpora'. Estonska vlada kaže da sovjetska Crvena armija nije bila 'osloboditelj', već okupator kao i nacisti, dok Moskva prosvjeduje zbog uklanjanja spomenika te premještanja posmrtnih ostataka sovjetskih vojnika na jedno obližnje vojno groblje. Ruski predsjednik Vladimir Putin prosvjedovao je i kod njemačke kancelarke Angele Merkel, čija zemlja predsjedava Europskom unijom – piše Houston Chronicle.